**Voľné témy záverečných prác**

**Mgr. Martin Bulla, PhD.**

*Diplomové práce*

1. Medzinárodné právo súkromné ako nástroj spoločenskej zodpovednosti firiem

(*Private International Law as a Tool of Corporate Social Responsibility)*

Predmetom diplomovej práce je analýza možnosti využitia platných právnych nástrojov medzinárodného práva súkromného na účely presadzovania princípov spoločenskej zodpovednosti firiem (CSR). Diplomant/ka má možnosť rozobrať existujúcu judikatúru, napr. známy príklad Shell Nigeria, predstaviť právne úpravy vybraných krajín, ako napr. americký Alien Tort Statute, či pripravovaný právny nástroj EÚ o náležitej starostlivosti podnikov a zodpovednosti podnikov. Primárne by však práca mala byť zameraná na kritickú analýzu právnych nástrojov medzinárodného práva súkromného EÚ (predovšetkým nariadenia Brusel I bis a Rím II) v kontexte zadanej témy.

1. Medzinárodná súdna právomoc v zmluvných veciach podľa nariadenia Brusel I bis

*(International Jurisdiction in Contractual Matters under Brussels I bis Regulation)*

Predmetom diplomovej práce je analýza pravidiel osobitnej (alternatívnej) právomoci podľa článku 7 bod 1 nariadenia Brusel I bis. Primárne prostredníctvom rozboru judikatúry Súdneho dvora EÚ diplomant/ka rozoberie rozdiely medzi pravidlami podľa písm. a) a písm. b), najmä z hľadiska spôsobu výkladu pojmov a pravidiel právomoci, využívaných v dotknutých ustanoveniach a spôsobu ich aplikácie.

1. Digitalizácia a medzinárodné právo súkromné

(*Digitalisation and Private International Law)*

Predmetom diplomovej práce je analýza dopadov digitalizácie na sféru medzinárodného práva súkromného a jeho prameňov. Študent/ka by sa mal/a primárne zaoberať vhodnosťou súčasne používaných hraničných určovateľov a pravidiel právomoci vo vzťahu k právnym vzťahom, ktoré sa uskutočňujú prostredníctvom internetu. Diplomant/ka podrobí právny stav de lege lata kritickej analýze a sformuluje východiská de lege ferenda.

1. Revízia nariadení EÚ v oblasti justičnej spolupráce v civilných veciach

(*Revision* *of EU Regulations on Judicial Cooperation in Civil Matters)*

Predmetom diplomovej práce je analýza zmien, ktoré boli zavedené prijatím nariadení 2020/1784 a 2020/1783, ktoré s účinnosťou od 1. júla 2022 nahrádzajú nariadenie 1393/2007 a nariadenie 1206/2001. V diplomovej prácu študent/ka preskúma, zdôvodní a kriticky zhodnotí zmeny, ku ktorým došlo v právnej úprave.

*Bakalárska práca*

1. Revízia Smernice o Modrej karte EÚ

*(Revision of the EU Blue Card Directive)*

Predmetom bakalárskej práce je analýza zmien, ktoré preniesla smernica 2021/1883, ktorá nahrádza pôvodnú smernicu 2009/50 a mala byť transponovaná do 18. novembra 2023. V bakalárskej práci študent/ka preskúma, zdôvodní a kriticky zhodnotí zmeny, ku ktorým došlo v právnej úprave.

**Dohodnutá téma záverečnej práce**

*Bakalárska práca*

1. Zosúlaďovanie rodinného a pracovného života v práve EÚ - Veronika Bederková

*(Reconciliation of Work and Family Life in EU Law)*

Predmetom bakalárskej práce je analýza legislatívy Európskej únie v oblasti zosúlaďovania rodinného a pracovného života z pohľadu jej efektivity pri podpore presadzovania rodovej rovnosti na trhu práce členských štátov Európskej únie. Právna úprava bude preskúmaná v kontexte judikatúry Súdneho dvora EÚ a jej transpozície vo vnútroštátnom práve.